PÖYTÄKIRJA

Haagan seurakunnan seurakuntaneuvosto

Aika 23.05.2016 klo 19:00 - 21:00

Paikka Hakavuoren kirkon seurakuntasali

Saapuvilla olleet jäsenet

|  |
| --- |
| Hanna Mithiku, puheenjohtaja |
| Pauliina Alanko |
| Leea Halmetoja |
| Marja Heltelä, kirkkoherra |
| ~~Aapo Kiilunen~~ Helena Värri |
| Antti Lanamäki |
| Heikki Leskinen |
| Anita Liimatainen |
| Teijo Mathlin |
| ~~Tytti Matsinen~~ Hanna Kuisma |
| Liisa Nuorteva |
| Ilari Rantakari |
| Samuli Suolanen |
| Tuula Sääksi |
| Timo Vuori |

Muut saapuvilla olleet

|  |  |
| --- | --- |
| Elina Hienonen |  |
| Pentti Niska |  |
| Leila Tolin | sihteeri |

## Allekirjoitukset

Hanna Mithiku Leila Tolin  
puheenjohtaja sihteeri

## Pöytäkirjan tarkastus

Pöytäkirja on tarkastettu ja hyväksytty.

Helsinki Helsinki

Anita Liimatainen Antti Lanamäki

## Pöytäkirjan nähtävänäolo

Pöytäkirja on ollut yleisesti nähtävänä \_\_\_\_\_\_\_\_ – \_\_\_\_\_\_\_\_ Haagan seurakunnan kirkkoherranvirastossa, Tolarintie 1, ja sen nähtävänä pitämisestä on ilmoitettu kirkkoherranviraston ilmoitustaululle \_\_\_\_\_\_\_\_ laitetulla ilmoituksella.

Marja Heltelä  
kirkkoherra

## Käsitellyt asiat

|  |  |  |  |
| --- | --- | --- | --- |
| **§** | **Liite** | **Otsikko** | **Sivu** |
| 41 § |  | [Kokouksen avaus](#Meetingitem258302) | 4 |
| 42 § |  | [Kokouksen laillisuus ja päätösvaltaisuus](#Meetingitem258303) | 5 |
| 43 § |  | [Pöytäkirjan tarkastajien valinta](#Meetingitem258304) | 6 |
| 44 § |  | [Esityslistan hyväksyminen](#Meetingitem258305) | 7 |
| 45 § | 1 | [Kirkkoherran päätösluettelo](#Meetingitem258673) | 8 |
| 46 § | 2 | [Nuorisotyöntekijän virkavapaa](#Meetingitem258675) | 9 |
| 47 § |  | [Nuorisotyönohjaajan sijaisuuden täyttäminen](#Meetingitem258677) | 10 |
| 48 § | 3-4 | [Kuukausitilasto maaliskuu 2016](#Meetingitem258671) | 11 |
| 49 § | 5 | [Matka ystävyysseurakunta Haapsaluun](#Meetingitem258679) | 12 |
| 50 § |  | [Hakavuoren kirkon tilanne](#Meetingitem258755) | 13 |
| 51 § | 6-8 | [Talousarvion 2017 lähetekeskustelu](#Meetingitem258757) | 15 |
| 52 § |  | [Muut asiat](#Meetingitem258306) | 17 |
| 53 § |  | [Kokouksen päättäminen ja valitusosoitus](#Meetingitem258307) | 18 |

|  |  |
| --- | --- |
| **41 §** | **Kokouksen avaus** |

**Päätös**

Puheenjohtaja avasi kokouksen.

|  |  |
| --- | --- |
| **42 §** | **Kokouksen laillisuus ja päätösvaltaisuus** |

**Päätös**

Kokous todettiin laillisesti koolle kutsutuksi ja päätösvaltaiseksi.

|  |  |
| --- | --- |
| **43 §** | **Pöytäkirjan tarkastajien valinta** |

**Päätösehdotus**

Pöytäkirjan tarkastajiksi valitaan Aapo Kiilunen ja Antti Lanamäki.

**Päätös**

Pöytäkirjan tarkastajiksi valittiin Antti Lanamäki ja Anita Liimatainen.

|  |  |
| --- | --- |
| **44 §** | **Esityslistan hyväksyminen** |

**ätös**

Esityslista hyväksyttiin kokouksen työjärjestykseksi siten, että muissa asioissa käsitellään:

1. SLS:n strateginen työskentely

2. Anita Liimataisen asia

377/2016

|  |  |
| --- | --- |
| 45 § | Kirkkoherran päätösluettelo |

### Päätösehdotus

Merkitään tiedoksi.

### Päätös

Merkittiin tiedoksi.

### Selostus

Liitteenä on kirkkoherran päätösluettelo 2/2016.

### Liitteet

|  |  |
| --- | --- |
| 1 | 0206 Päätösluettelo.doc |

379/2016

|  |  |
| --- | --- |
| 46 § | Nuorisotyöntekijän virkavapaa |

### Päätösehdotus

Myönnetään nuorisotyönohjaaja Tiia Kivelle virkavapautta kokonaissuunnitelman mukaisesti.

### Päätös

Päätösehdotus hyväksyttiin.

### Selostus

Kirkkoherra on 4/2016 päätöksessään myöntänyt nuorisotyönohjaaja Tiia Kivelle äitiysvapaata ajalle 21.6.2016 - 21.10.2016 seurakuntaneuvoston ohjesäännön 8 pykälän mukaisesti: ”Kirkkoherra myöntää lakiin sekä virka- ja työehtosopimukseen perustuvat virkavapaudet ja työlomat, joissa ei ole harkintaa.”

Tämän lisäksi Kivi anoo vanhampainvapaata ajalle 22.10.2016 – 2.5.2017. Kokonaissuunnitelma virkavapaan pitämisestä on liitteenä.

### Liitteet

|  |  |
| --- | --- |
| 2 | Tiia Kiven virkavapaa.pdf |

378/2016

|  |  |
| --- | --- |
| 47 § | Nuorisotyönohjaajan sijaisuuden täyttäminen |

### Päätösehdotus

Seurakuntaneuvosto päättää palkata Pauli Virtasen nuorisotyönohjaajan sijaiseksi ajalla 22.10.2016 – 2.5.2017.

### Päätös

Päätösehdotus hyväksyttiin.

### Selostus

Nuorisotyönohjaaja Tiia Kivi on lomalla 1.6. - 20.6.2016 sekä virkavapaalla 21.6.2016 – 2.5.2017. Jotta seurakunnan suunniteltu kesän ja syksyn 2016 lapsi- ja varhaisnuorisotyön toiminta voisi toteutua, kirkkoherra on päättänyt jatkaa Pauli Virtanen nuorisotyöntekijän viransijaisuutta Kiven vuosiloman ja äitiysvapaan ajaksi 1.6. – 21.10.2016. Seurakuntaneuvoston ohjesäännössä sanotaan: ” Kirkkoherra ottaa enintään kuuden kuukauden ajaksi sijaisen, milloin viranhal­tijalla tai työntekijällä on ollut lakiin tai virkaehtosopimukseen perustu­va oikeus saada virkava­paut­ta tai työlomaa.”

Pauli Virtanen on toiminut Tiia Kiven opintovapaan sijaisena elokuusta 2015 lähtien. Hän on toiminut tehtävässään kiitettävästi.

Päätöksellä on lapsiasian vaikutusta. Varhaisnuorisotyön toiminnan kannalta tärkeää on, että toiminnasta vastaava työntekijä on tuttu. Siksi on seurakunnan ja varhaisnuorten edun mukaista, että Pauli Virtanen jatkaa viransijaisena myös Tiia Kiven vanhempainvapaan ajan 22.10.2016 – 2.5.2017.

377/2016

|  |  |
| --- | --- |
| 48 § | Kuukausitilasto maaliskuu 2016 |

### Päätösehdotus

Merkitään tiedoksi.

### Päätös

Merkittiin tiedoksi.

### Selostus

Liitteenä ovat kuukausitilasto seurakuntien jäsenmäärän kehityksestä vuoden 2016 alusta sekä seurakuntien jäsenprosentit ikäryhmittäin 1.4.2016.

### Liitteet

|  |  |
| --- | --- |
| 3 | Kuukausitilasto maaliskuu 2016.pdf |
| 4 | Jäsenprosentit ikäryhmittäin 1.4.2016.pdf |

459/2016

|  |  |
| --- | --- |
| 49 § | Matka ystävyysseurakunta Haapsaluun |

### Päätösehdotus

Seurakuntaneuvosto hyväksyy kirkkoherra Marja Heltelän ja viiden seurakuntalaisen Viron matkan 11.-12.6.2016 ystävyysseurakunta Haapsaluun.

### Päätös

Päätösehdotus hyväksyttiin. Kirkkoherra Marja Heltelän osalta kyseessä on virkamatka ulkomaille.

### Selostus

Kirkkoherra Marja Heltelä sai alkuvuodesta kutsun tulla saarnaamaan Haapsaluun 12.6.2016. Ystävyysseurakuntatapaamisessa Haagassa 30.3.2016 Haapsalun kirkkoherra, piispa Tiit Salumäe esitti kutsun ystävyysseurakuntatyöryhmälle sekä seurakuntalaisille saapua Haapsaluun 11.-12.6.2016.

Työryhmän jäsenet olivat estyneitä, joten matkalle kutsuttiin mukaan viisi aktiivista seurakuntalaista. Matka on heille kiitos mittavasta vapaaehtoistyöstä, jota he ovat seurakunnassamme tehneet. Haluttaessa matkaseuruetta on mahdollista laajentaa seurakuntaneuvoston jäsenellä.

Matkasuunnitelma on liitteenä.

### Liitteet

|  |  |
| --- | --- |
| 5 | Haagan seurakunnan matka ystävyysseurakunta Haapsaluun.docx |

468/2016

|  |  |
| --- | --- |
| 50 § | Hakavuoren kirkon tilanne |

### Päätösehdotus

Seurakuntaneuvosto keskustelee asiasta ja merkitsee sen tiedoksi.

### Käsittely

Keskustelussa todettiin, että päätöksenteon tueksi tarvitaan lisätietoa. Päätösehdotukseksi muutettiin:

1. Kuntokartoituksen kaikki tulokset

2. Hakavuoren kirkon korjauskustannukset

3. Huopalahden kirkon lähiaikojen korjaustarpeet

### Päätös

Merkittiin tiedoksi.

### Selostus

Hakavuoren kirkon tilanteesta järjestetään seurakuntalaisille keskustelutilaisuus maanantaina 23.5.2016 klo 18. Keskustelussa on mukana Helsingin seurakuntayhtymän kiinteistötoimiston ympäristöasiantuntija Elina Hienonen. Neuvoston kokous alkaa tämän tilaisuuden jälkeen klo 19.

Hakavuoren kirkossa on nyt huhti-toukokuun 2016 vaihteessa tehty ensimmäinen koko kirkon kuntokartoitus. Kuntokartoituksen tulos valmistuu toukokuun puolivälissä ja se lähetetään seurakuntaneuvoston jäsenille sähköisesti tiedoksi heti, kun saapuu seurakuntaan.

Hakavuoren kirkon korjaustarpeesta on keskusteltu parikymmentä vuotta. Tänä aikana sisäilmaongelmat pahenivat vuosi vuodelta. Kirkon alakerta jouduttiin sulkemaan hajuhaittojen vuoksi. Kirkkoon ei tehty peruskorjausta.

Vuosina 2013-14 kirkkoon rakennettiin koneellinen tulo- ja poistoilmanvaihto ja uusittiin pintoja. Kokonaiskustannus oli 3,2 miljoonaa euroa. Kirkossa vietettiin riemullista käyttöönottomessua adventtina 2014.

Vuoden sisällä käyttöönotosta huomattiin, että sisäilmaongelmat ovat pahentuneet entisestään. Kirkon alakerran iltapäiväkerhotiloista löydettiin joulukuussa 2015 homevaurioita, kun tilaan tehtiin kuntokartoitus. Tila suljettiin välittömästi ja on nyt korjauksen alla.

Keväällä 2016 kirkon lapsi- ja perhetyön toiminnot siirrettiin varotoimena kirkon yläkertaan, myös partio sai uudet huoneet entisten tilalle. Lapset ja lapsiperheet kokoontuvat kirkolla viikoittain, osa lapsista päivittäin. Kirkossa vierailevat ovat saaneet oireitä sisäilman epäpuhtauksista ja työntekijöistä 4/3 oireilee Hakavuoren kirkolla, toiset jopa niin, etteivät voi tulla kirkolle lainkaan. Kirkon sisäilmaongelma on erittäin vakava.

385/2016

|  |  |
| --- | --- |
| 51 § | Talousarvion 2017 lähetekeskustelu |

### Päätösehdotus

Seurakuntaneuvosto keskustelee asiasta ja merkitsee sen tiedoksi.

### Käsittely

Asian käsittely jatkuu kokouksessa 13.6.2016

### Päätös

Merkittiin tiedoksi.

### Selostus

Helsingin seurakuntayhtymässä jokaisen yksikön tulee sopeuttaa taloutensa 15% säästötavoitteen verran vuosien 2016-2018 aikana.

Vuoden 2016-2018 toiminta- ja taloussuunnitelmassaan 31.8.2015 seurakuntaneuvosto totesi seuraavaa:

* ”Kevään 2016 aikana seurakuntaneuvosto tekee kattavan suunnitelman suunnittelukauden talousarvion tasapainottamiseksi.”
* ”Vuonna 2016 säästetään suntion ja tiedotussihteerin henkilötyövuoden verran. Vuosien 2017-2018 talousarviota laadittaessa tulee lisäksi löytyä 5 henkilötyövuotta vastaavat säästöt joko henkilöstöstä ja/tai tiloista.”
* ”Seurakunnalla ei ole säästöjä, joten talous tulee tasapainottaa henkilöstö- ja tilaratkaisuin.”

Seurakuntayhtymä on tehnyt linjauksen, että seurakunta saa vuoden 2017 aikana hyödykseen sakraalitiloista maksettavan tilamäärärahan, jos luopuu 2017 tilasta, jossa on sakraalitila. Vuodesta 2018 lähtien seurakunnan säästö on saman suuruinen kuin luovutusta tilasta maksettu tilavuokra.

Liitteenä on taustamateriaalia talousarvion 2017-2019 lähetekeskustelua varten. Päätökset talouden sopeuttamisesta tehdään 13.6.2016 neuvoston kokouksessa.

### Liitteet

|  |  |
| --- | --- |
| 6 | Haagan sisäiset tilavuokrat 2016.docx |
| 7 | Toimintaan käytettävä määräraha 2017.pdf |
| 8 | Haagan seurakunnan 15% = 320 000 €.pptx |

|  |  |
| --- | --- |
| **52 §** | **Muut asiat** |

**Päätös**

1. Anita Liimataisen asia

Anita Liimatainen ilmoitti, että hän ei jatka enää LAVA eli lapsiasiahenkilönä.

2. SLS:n selvitys lähetystyön toiminnasta

Strateginen työskentely käynnistetään SLS:n edustaja Lars Pajuniemen johdolla la 24.9. klo 9-12. Työskentelyyn osallistuvat lähetysvastuuryhmän ja lähetyspiirien edustajat, työntekijöitä sekä seurakuntaneuvoston jäseniä.

|  |  |
| --- | --- |
| **53 §** | **Kokouksen päättäminen ja valitusosoitus** |

**Päätös**

Puheenjohtaja päätti kokouksen sekä antoi liitteen mukaiset oikaisuvaatimusohjeet ja valitusosoituksen.

OIKAISUVAATIMUSOHJEET JA VALITUSOSOITUS

MUUTOKSENHAKUKIELLOT

**Kieltojen perusteet**

**Valmistelua ja täytäntöönpanoa koskevat muutoksenhakukiellot**

Seuraavista päätöksistä ei kirkkolain 24 luvun 5 §:n mukaan saa tehdä kirkollisvalitusta eikä hallintolainkäyttölain 5 §:n 1 momentin nojalla hallintovalitusta, koska päätös koskee vain valmistelua tai täytäntöönpanoa. Julkista hankintaa koskevasta päätöksestä ei saa tehdä julkisista hankinnoista annetun lain mukaista valitusta, koska päätös koskee yksinomaan hankintamenettelyn valmistelua.

Pöytäkirjan pykälät:

**Oikaisuvaatimusoikeudesta aiheutuva valituskielto**

Koska päätöksestä voidaan tehdä kirkkolain 24 luvun 3 §:n 1 momentin mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:

Pöytäkirjan pykälät:

**Alistusasiaa koskeva muutoksenhakukielto**

Kirkkolain 24 luvun 3 §:n 2 momentin mukaan oikaisuvaatimusta ei saa tehdä päätöksestä, joka alistetaan tuomiokapitulin tai kirkkohallituksen vahvistettavaksi.

Pöytäkirjan pykälät:

**Erikseen säädetyt muutoksenhakukiellot**

1. Kirkkolain 24 luvun 14 §:n 2 momentin,  
2. hallintolainkäyttölain 5 §:n 2 momentin,  
3. kirkon virkaehtosopimuslain 19 §:n, tai  
4. muun lainsäädännön mukaan seuraaviin päätöksiin ei saa hakea muutosta valittamalla.

Pöytäkirjan pykälät ja valituskieltojen perusteet:

**Hankintoja koskevat muutoksenhakukiellot**

Hankintaa koskevista seuraavista päätöksistä ei kirkkolain 24 luvun 8a §:n 2 momentin nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, mikäli hankinnan arvo ylittää hankintalain 15 §:n mukaisen kynnysarvon[[1]](#footnote-1).

Pöytäkirjan pykälät:

OIKAISUVAATIMUSOHJEET

**Oikaisuvaatimusviranomainen ja -aika**

Seuraaviin päätöksiin tyytymätön voi tehdä kirjallisen oikaisuvaatimuksen.

**Viranomainen, jolle oikaisuvaatimus tehdään ja yhteystiedot:**

**Haagan seurakunnan seurakuntaneuvosto**

Käyntiosoite: Tolarintie 1, Helsinki  
Postiosoite: Tolarintie 1, 00400 Helsinki  
Telekopio: 09 2340 3200  
Sähköposti: haaga.srk@evl.fi

Pöytäkirjan pykälät:

Oikaisuvaatimus on tehtävä 14 päivän kuluessa siitä, kun asianosainen on saanut tiedon päätöksestä. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Seurakunnan jäsenen katsotaan saaneen päätöksestä tiedon kun pöytäkirja on asetettu yleisesti nähtäväksi. Oikaisuvaatimuksen voi omalla vastuullaan lähettää postitse, lähetin välityksellä tai sähköisesti (telekopioilla tai sähköpostilla). Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä.

**Oikaisuvaatimuksen sisältö**

Oikaisuvaatimuksesta on käytävä ilmi:

- oikaisuvaatimuksen tekijän nimi ja tarvittavat yhteystiedot asian hoitamiseksi  
- tiedot oikaisuvaatimuksen kohteena olevasta päätöksestä  
- millaista oikaisua päätökseen vaaditaan  
- millä perusteilla oikaisua päätökseen vaaditaan.

HANKINTAOIKAISU

**Hankintaoikaisun tekeminen**

Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun (Hankintalaki 80-83 §).

Toimitusosoite

Hankintaoikaisu toimitetaan hankintayksikölle. Hankintayksikön yhteystiedot:

**Herttoniemen seurakunta**

Käyntiosoite: Tolarintie 1, Helsinki  
Postiosoite: Tolarintie 12, 00400 Helsinki  
Telekopio: 09 2340 3200  
Sähköposti: haaga.srk@evl.fi

**Pöytäkirjan pykälät:**

Hankintaoikaisu on tehtävä 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Hankintaoikaisun voi omalla vastuullaan lähettää postitse, lähetin välityksellä tai sähköisesti. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä siitä, että sähköinen viesti on saapunut vastaanottajalle myöhemmin. Hankintaoikaisun on oltava perillä oikaisuvaatimusajan viimeisenä päivänä ennen viraston aukioloajan päättymistä.

**Hankintaoikaisun sisältö**

Hankintaoikaisusta on käytävä ilmi:

- oikaisua vaativan nimi sekä tarvittavat yhteystiedot asian hoitamiseksi  
- tiedot hankintaoikaisun kohteena olevasta päätöksestä  
- millaista oikaisua päätökseen vaaditaan   
- millä perusteilla oikaisua päätökseen vaaditaan

Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.

VALITUSOSOITUS

**Kirkollis- ja hallintovalitukset**

Seuraaviin päätöksiin voidaan hakea muutosta kirjallisella valituksella. Valitusviranomainen ja yhteystiedot:

**Helsingin hallinto-oikeus**

Käyntiosoite: Radanrakentajantie 5, Helsinki  
Postiosoite: Radanrakentajantie 5, 00520 Helsinki  
Telekopio: 029 56 42 079  
Sähköposti: helsinki.hao@oikeus.fi Valitusaika 30 päivää.

Kirkollisvalitus, pöytäkirjan pykälät:   
Hallintovalitus, pöytäkirjan pykälät:

**Kirkollisvalitus alistusasiassa**

Seuraaviin päätöksiin voidaan hakea muutosta kirjallisella valituksella. Valitusviranomainen ja yhteystiedot:

**Helsingin hiippakunnan tuomiokapituli, pöytäkirjan pykälät:**

Käyntiosoite: Bulevardi 16 B, V kerros, Helsinki  
Postiosoite: Bulevardi 16 B, 00120 Helsinki  
Telekopio: (09) 2340 3050  
Sähköposti: helsinki.tuomiokapituli@evl.fi Valitusaika 30 päivää.

**Kirkkohallitus, pöytäkirjan pykälät:**

Käyntiosoite: Eteläranta 8, Helsinki  
Postiosoite: PL 210, 00131 Helsinki  
Telekopio: (09) 1802 350  
Sähköposti: [kirkkohallitus@evl.fi](mailto:kirkkohallitus@evl.fi) Valitusaika 30 päivää.

**Valitus markkinaoikeuteen, pöytäkirjan pykälät:**

Valitus on tehtävä kirjallisesti 14 päivän kuluessa siitä, kun ehdokas tai tarjoaja on saanut kirjallisesti tiedon asemaansa vaikuttavasta ratkaisusta tai tarjousmenettelyn ratkaisusta ja sen perusteista sekä kirjallisen ohjeen asian saattamisesta markkinaoikeuden käsiteltäväksi (valitusosoitus). Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä siitä, että sähköinen viesti on saapunut vastaanottajalle myöhemmin.

Hankinta-asiaan muutosta hakevan on lisäksi kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikön ilmoittamaan osoitteeseen viimeistään silloin, kun hankintaa koskeva valitus toimitetaan markkinaoikeuteen. Hankintayksikön yhteystiedot ovat edellä hankintaoikaisua koskevassa kohdassa.

**Markkinaoikeuden yhteystiedot**

**Valitus on toimitettava markkinaoikeudelle osoitettuna osoitteeseen:**

Postiosoite: Radanrakentajantie 5, 00520 Helsinki   
Telekopio: 029 56 433 14  
Sähköposti: markkinaoikeus@oikeus.fi Valitusaika 14 päivää.

**Muutoksenhakuajan laskeminen**

Valitus- ja oikaisuvaatimusaika lasketaan päätöksen tiedoksisaannista, tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana.

**Valituskirjelmä**

Valituskirjelmässä on ilmoitettava:  
- valittajan nimi ja kotikunta  
- postiosoite ja puhelinnumero, joihin asian käsittelyä koskevat ilmoitukset valittajalle voidaan toimittaa  
- päätös, johon haetaan muutosta  
- miltä kohdin päätökseen haetaan muutosta ja mitä muutoksia siihen vaaditaan tehtäväksi  
- perusteet, joilla muutosta vaaditaan

Valittajan, laillisen edustajan tai asiamiehen on allekirjoitettava valituskirjelmä. Jos valittajan puhevaltaa käyttää hänen laillinen edustajansa tai asiamiehensä taikka jos valituksen laatijana on muu henkilö, on valituskirjelmässä ilmoitettava myös tämän nimi ja kotikunta.

Valituskirjelmään on liitettävä:  
- päätös, johon haetaan muutosta, alkuperäisenä tai jäljennöksenä  
- todistus siitä, minä päivänä päätös on annettu tiedoksi, tai muu selvitys valitusajan alkamisajankohdasta  
- asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.

Asiamiehen, jollei hän ole asianajaja tai julkinen oikeusavustaja, on liitettävä valitukseen valtakirja.

Markkinaoikeuden käsiteltäväksi valituksella voidaan saattaa hankintalaissa (548/2007) tarkoitettu hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee yksinomaan hankintamenettelyn valmistelua. Asia voidaan saattaa markkinaoikeuden käsiteltäväksi, mikäli hankinnan arvo ylittää hankintalain 15 §:n mukaisen kynnysarvon.

**Valitusasiakirjojen toimittaminen**

Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä.

**Oikeudenkäyntimaksu**

Tuomioistuinten ja eräiden oikeushallintoviranomaisten suoritteista perittävistä maksuista annetun lain (701/1993) 3 §:n nojalla muutoksenhakijalta peritään oikeudenkäyntimaksu hallinto-oikeudessa 97 euroa ja markkinaoikeudessa 244 euroa, jollei lain 6 tai 7 §:stä muuta johdu.

**Yksityiskohtainen valitusosoitus liitetään pöytäkirjanotteeseen**.

1. Kansallisen kynnysarvon suuruus on 30.000 € (tavarat ja palvelut), 100.000 € (terveydenhoito- ja sosiaalipalvelut) ja 150.000 € (rakennus- ja käyttöoikeusurakat). [↑](#footnote-ref-1)